b'\n_START_ARTICLE_\nSilva \xc4\x8cu\xc5\xa1in\n_START_SECTION_\n\xc5\xbdivljenjepis\n_START_PARAGRAPH_\nDiplomirala je na ljubljanski AGRFT(akademija za gledali\xc5\xa1\xc4\x8de, radio, film in televizijo) in je od leta 1985 \xc4\x8dlanica igralskega ansambla SNG Drama Ljubljana._NEWLINE_Odigrala je \xc5\xbee ve\xc4\x8d kot petdeset vlog-tako na gledali\xc5\xa1kem odru (Bostonska naveza, Oresteja, Jalstka igra, Zlo\xc4\x8din in kazen, Grma\xc4\x8de, Hlapci, Krst pri Savici, Ana Karenina,\xe2\x80\xa6) kot tudi na filmskem platnu (Praznovanje pomladi, Ljubezen nam je vsem v pogubo, Nekdo drug, Slepa pega, Predmestje, Estrellita - Pesem za domov, Angela Vode\xe2\x80\xa6). Za svoje, veliko ve\xc4\x8d kot samo odli\xc4\x8dno delo pa je bila tudi nagrajena. \xc5\xbde v \xc5\xa1tudentskih letih je prejela Severjevo nagrado za \xc5\xa1tudente za vlogo Evgenije v Mro\xc5\xbekovem Tangu. Leta 1980-torej leto kasneje pa je prejela Bor\xc5\xa1tnikovo nagrado za mladega igralca za vlogo Babice-Evice v predstavi \xc5\xbdabe. Za isto vlogo pa je \xc5\xa1e istega leta dobila tudi Pre\xc5\xa1ernovo nagrado za \xc5\xa1tudente. 1986 leta je prejela \xc5\xa1e eno Severjevo nagrado za vloge: Ljubice v Jan\xc4\x8darjevem Velikem briljantnem val\xc4\x8dku, Tantalle v Zaj\xc4\x8devi Kalevali, Ivane v Puncah in pol Caryl Churchil in Jo\xc5\xbeefine v Kreftovih Krajnskih komedijantih, leto kasneje pa je za vlogo Hane v Grumovem Dogodku v mestu Gogi prejela Sterijevo nagrado. Istega leta pa je postala \xc5\xa1e igralka leta na tednu slovenskega filma v Celju za vlogo v filmu Ljubezen nam je vsem v pogubo. Leta 1988 pa je postala njena \xc5\xa1e nagrada Pre\xc5\xa1ernovega sklada za vloge: Hane v Grumovem Dogodku v mestu Gogi, Tantalle v Zaj\xc4\x8devi Kalevali in Ismene v Smoletovi Antigoni. 96 leta je dobila \xc5\xbdupan\xc4\x8di\xc4\x8devo nagrado. To nagrado si je prislu\xc5\xbeila z vlogama Hannah Jarvis v Stoppardovi Arkadiji in Olge v Treh sestrah. 2007 leta pa je dobila nagrado za najbolj\xc5\xa1o \xc5\xbeensko vlogo Dore v filmu Metoda Pevca Estrelita-Pesem za domov na 10. filmskem festivalu v Portoro\xc5\xbeu. Svojim nagradam pa je \xc5\xa1e istega leta dodala Bor\xc5\xa1tnikov prstan. Dobila je \xc5\xa1e posebno priznanje strokovne \xc5\xbeirije na 56. mednarodnem festivalu Mannheimu za vlogo Dore v filmu Estrelita-Pesem za domov, ter leta 2008 nagrado satir za vlogo Sonje Serebrjakove.'